
  „Tým sotva odbyjete žiarlivca.


  Ten nežiarli, že by mal príčinu,


  no žiarli, pretože je žiarlivý.


  Ten netvor sám sa počne, sám sa rodí.“


  William Shakespeare, Othello


  Venujem mame a otcovi. Chýbaš mi, otec.


  


  A, samozrejme, nezabúdam ani na Louise!


  Si moja mapa, môj kompas a moja Polárka.


  1

  EMILY


  2. máj


  


  


  Nikto nemal byť zranený. Ona stanovila hranicu. Žiadne násilie. Všetci prisahali, že stým súhlasia. No jeden znich porušil ich dohodu atú hranicu prekreslil krvou.


  Emily sedí vkoženom kresle, jednom zo šiestich usporiadaných do rituálneho kruhu, asnaží sa upokojiť svoje zmätené myšlienky. Je už otupená rečnením ich skupinového terapeuta Malcolma aprezerá si tváre svojich piatich spolupáchateľov. Hľadá na nich známky viny či ľútosti, ale sdesivou jasnosťou si uvedomuje, ako málo onich vie. Ak ju rozvod niečo naučil, tak to, že nemôže veriť nikomu. Ani ľuďom, ktorých miluje. Obzvlášť nie ľuďom, ktorých miluje. Nieto ešte úplne cudzím ľuďom, ako sú títo.


  Zaplaví ju strach aprinesie so sebou novú vlnu nevoľnosti. Bojuje snutkaním vracať. Alebo skôr stým, ako ju nadrapuje. Nemá čo vracať, keďže obsah jej žalúdka sa už vyprázdnil po šoku ztej ohavnej správy vnovinách. Keď Emily zistila podrobnosti na internete, prisahala, že sa už nikdy nevráti do tejto toxickej skupiny. Každý jej inštinkt kričal, aby utiekla. Aby zavolala na políciu aukončila toto šialenstvo. Apredsa tu sedí, nútená odhaliť páchateľa, ktorý je medzi nimi. Jediné, čo vie sistotou, je fakt, že jeden znich má tie ohavnosti na svedomí.


  Alebo, napadne Emily, možno sú vinní všetci.


  2

  ROSA


  25. máj


  


  


  „Láska býva krutá…“ Nakloním sa dopredu aopriem si lakte ostôl vo vypočúvacej miestnosti. „Verte mi, viem to. Za pätnásť rokov na oddelení vrážd azávažných zločinov som bola svedkom všetkých možných surovostí, ale nič sa nevyrovná krutosti zločinov spáchaných vmene lásky. Najmä keď sa láska zmení na nenávisť.“


  Vyberiem jednu zfotografií zmiesta činu, ktoré sú rozložené na stole, azamávam ňou pred tvárou podozrivej ako tarotovou kartou. Upiera na mňa smaragdové oči. Emily Hunterová má tridsaťtri rokov, výšku nad stosedemdesiat centimetrov, takže ma prevyšuje odesať centimetrov. Pokojne by mohla kráčať po móle, keby nemala plecia široké ako plavkyňa.


  „Prečo sa nepozriete na fotografie, Emily?“ Udržiavam príjemný tón, aby som podozrivú upokojila aodhalila jej skutočné úmysly.


  „Prečo asi?“ Emily je chladná ako šachista Kasparov anič neprezradí.


  „Cítite vinu?“


  „Nie tak, ako naznačujete, inšpektorka. Nie som za to zodpovedná.“


  „Kto je za to podľa vás zodpovedný, Emily?“ zapojí sa do rozhovoru detektív seržant Sean Nicholls.


  Takmer som zabudla, že je tu aj môj plešatý kolega. Keby nebolo vône cédrového oleja zjeho fúzov, ktoré trónia nad jeho upokojujúcim úsmevom, ani by som si ho nevšimla.


  Emily na neho upriami pohľad. „Povedala som vám všetko, čo viem, detektív Nicholls.“


  Na rozdiel od podozrivej viem Nichollsa prečítať ako lacný román. Je ako očarený tínedžer, ktorý práve robí rozhovor sherečkou do školského časopisu.


  „Emily, asi vám nemusím pripomínať, že boli brutálne zavraždení nevinní ľudia…“


  Emily zatne čeľusť. Je to znamenie, že sa hnevá. Jej zlosť vyvolalo niečo, čo som povedala. Brutálne zavraždení? Nie, rozčúlilo ju slovo nevinní.


  „Nepovažujete ich za nevinných, však, Emily?“


  „Je na svete niekto bez viny?“


  „Myslíte si, že dostali, čo si zaslúžili, však, Emily?“


  „Samozrejme, že nie.“


  „Ako ste sa cítili, keď dostali, čo si zaslúžili?“


  „Ste detektívka alebo psychiatrička?“


  „Dobrý detektív je trochu oboje.“


  „Viete, čo sa hovorí očloveku, ktorý vie všetko?“


  Svoj hnev maskujem úsmevom. Zjej životopisu viem, že Emily je absolventka psychológie, ktorá získala titul na Cambridgei. Na rozdiel od môjho titulu zLondýnskej univerzity. Prvýkrát po dlhom čase sa cítim vnevýhode.


  „Nemáme čas sa tu naťahovať, slečna Hunterová.“ Prestávam ju familiárne oslovovať krstným menom aprstom klopkám po hrôzostrašných fotografiách. „Nechcete sa pozrieť na dôkazy, lebo ste za to zodpovedná.“


  Emily odtrhne výrazné oči od fotografií aprezradí prvý náznak emócie. „Nemám stým nič spoločné.“


  „To hovoríte vy, Emily,“ nakloním sa bližšie, „ale aj podľa vašej spornej verzie udalostí stále na nich nesiete časť zodpovednosti.“


  „Nikto nemal byť zranený.“ Emilin hlas znie chrapľavo.


  „Ale bol, všakže, Emily? Povedala by som, že ,zranený‘ je neuveriteľne mierny spôsob, ako opísať vraždu.“ Cítim, ako sa rovnováha síl obnovuje.


  Emily upriami pohľad na krvavú fotogalériu, štíhle plecia sa jej chvejú pod väzenskou rovnošatou.


  „Prečo nám nepoviete, čo sa naozaj stalo, Emily?“


  Emily potlačí vzlyk. „Všetko sa to… vymklo spod kontroly.“


  „Kedy sa to vymklo spod kontroly, Emily?“


  Po ostrých lícnych kostiach jej stekajú slzy apadajú na lesklú fotografiu spáleného tela ležiaceho na oceľovom pitevnom stole. Zhorelo tak, že nie je možné rozoznať pohlavie ani vek. Oči má vypálené, zostali iba diery, slonovinovo biele zuby sa lesknú vgrimase uväzneného tichého výkriku.


  Emily sa nadýchne ahľadá správne slová. „Kde mám začať?“


  3

  EMILY


  Pred osemnástimi mesiacmi


  


  


  Emily vtisla taxikárovi do ruky zväzok bankoviek apopod nejasné pouličné osvetlenie sa ponáhľala kschodom do mezonetovému bytu vChelsea. Nevšímala si taxikárove protesty, že zaplatila príliš veľa, atak silno stlačila zvonček, až si zlomila necht. Ďalší detail, ktorý sa stratil vtoľkom emocionálnom vypätí ana ktorý zabudla. Rovnako ako na tepláky atričko, ktoré si vtom omámení obliekla, keďže si neuvedomovala teplotu pod bodom mrazu ani to, že bola polnoc. Čas už nemal žiadny význam. Rovnako ako ani gravitácia, láska, lojalita, dôvera či iná hodnota, ktorú Emily považovala za dôležitú. Dôležité bolo len stretnúť sa sjedinou osobou, ktorá mohla zmierniť jej utrpenie. Sjej najlepšou priateľkou aobchodnou partnerkou Charlotte.


  Vnútri sa rozsvietilo svetlo avdomácom telefóne zapraskalo: „Kto je tam?“


  Emily spoznala hlas Bryony, Charlottinej mladšej sestry. „Emily.“ Nastala pauza aona sa zachvela. „Bryony, otvor tie zasrané dvere.“ Zaznel bzučiak, dvere sa otvorili aEmily vošla do spoločnej chodby.


  „Emily?“ Nad chrómovým zábradlím na vrchole schodiska sa objavila Bryonina tučná tvár. Šomrala, že je neskoro, keď Emily vybehla po schodoch. „Emily, stalo sa niečo?“


  Emily sa posmešne zasmiala nad tým eufemizmom. „Zažila som aj lepšie noci.“ Prešla okolo Charlottinej sestry, ktorá stála pri vchode do bytu, avošla do otvoreného mezonetu. „Kde je Lottie?“


  „Hore, spí. Zavolám ju.“ Bryony si lepšie utiahla župan okolo svojho objemného pásu.


  „Prepáč, že som sem takto vtrhla… Potrebujem sa rozprávať so Charlotte.“ Emily sa zrútila na Charlottinu pohovku, zatiaľ čo Bryony neisto vykročila po schodisku zo skla azocele osvetlenom LED svetlami.


  Emily sa pozrela do obrovského zrkadla nad kozubom avlastný odraz ju priam šokoval. Voľné tepláky, vlasy stiahnuté do copu, bez mejkapu, oči červené aopuchnuté od plaču. Odvrátila pohľad klesklej bielej kuchyni plnej škatúľ zdonášky, nádob od zmrzliny afliaš od vína. Skvelý nápad, pomyslela si avykročila tým smerom.


  Zchladničky vytiahla otvorené chardonnay, zubami vytiahla zátku anapila sa priamo zfľaše.


  „Em, čo sa deje?“ Po schodoch zišla Charlotte azaväzovala si opasok na hodvábnom župane, ktorý obopínal jej krivky podobné Marilyn Monroe.


  „Dan má pomer,“ vyhŕkla Emily.


  Charlotte prevrátila oči, ako keby túto pesničku počula už mnohokrát. „Em, už sme otom hovorili.“


  „Nie, ty to nechápeš, Lottie. Jeho cesta do New Yorku je totálna lož.“


  „Ako to vieš?“ Charlottinu tvár stále sťahoval botox.


  „Nechal doma svoj pas.“


  Charlotte zavrela oči. „Rozumiem, Em, nevyzerá to dobre, ale nie je to priamy dôkaz.“


  „Ačo by bol? Stopy rúžu na jeho penise?“ Emily si dopriala ďalší dúšok avíno jej stieklo po brade.


  „Chceš pohár?“ Charlotte vybrala zumývačky čistý pohár na víno.


  „Stačí mi fľaša.“


  Charlotte si naliala pohár vody azaviedla Emily kpohovke. „No tak, poď si sadnúť, aby si nespadla. Ako si vlastne našla jeho pas?“


  Emily sa zdalo, že to hovorí trochu posmešne. „Plánovala som dovolenku… Bože, teraz sa cítim tak hlúpo!“ Utrela si slzy zočí. „Späť na pobrežie Amalfi, vieš, kde ma Dan požiadal oruku. Myslela som, že by sme si mohli obnoviť manželský sľub vRavelle, vtom krásnom kostole, oktorom som ti rozprávala…“


  Charlotte jej stisla ruku. „Ach, Em, to je úžasný nápad.“


  „Aj ja som si to myslela, kým som neskontrolovala platnosť svojho pasu. Atam vtej prekliatej zásuvke hneď vedľa môjho bol Danov pas. Po všetkých tých čudných telefonátoch, esemeskách azmenách hesla ma obvinil, že som paranoidná.“


  „To je vporiadku, Em.“ Charlotte položila pohár na konferenčný stolík, roztiahla ruky aobjala Emily. „Viem, že to teraz vyzerá zle, ale ráno, keď sa vyspíš, uvidíš veci inak.“ Odhrnula priateľke vlasy ztváre. „Pozri, Em, poznám Dana rovnako dlho ako ty aon jednoducho nie je typ, ktorý by podvádzal. Viem to, mala som dosť takých priateľov.“


  „Ačo platby zkreditnej karty? Kvety, hotelová izba… Savoy, práve ten zo všetkých miest…“ Emily sa zadúšala slovami.


  „Stavím sa, že kvety boli pre jeho mamu ahotel pravdepodobne súvisí sprácou.“


  „Akože čo? Teraz je poondiaty cestovateľský bloger? Povedal mi, že vten deň bol vNew Yorku astretol sa so svojím agentom.“


  „Niektorí zjeho klientov sú hotelieri, nie?“


  „Áno, ale prečo tam šiel bezo mňa aani mi to nespomenul?“


  „Pozri, Em,“ Charlotte sa pozrela na hodinky, „vieš, že ťa mám rada achcem pre teba len to najlepšie… no vzhľadom na všetko, čo sa stalo za posledný rok, to umelé oplodnenie avšetko ostatné… možno potreboval pauzu. Bol to pravdepodobne trik, aby mohol ísť na víkendový flám sChrisom. Vieš, že tí dvaja sú ako veľké deti.“


  Emily sa zamyslela nad Charlottinými slovami. Danov najlepší priateľ Chris napriek svojmu sedemcifernému platu vbanke, trpiacej manželke atrom deťom nikdy nevyrástol zo svojho študentského hedonizmu. Od Cambridgea mali spolu sDanom sklon kedykoľvek zmiznúť na rôzne šialené chlapčenské výpravy.


  „Niekedy všetci potrebujeme stisnúť tlačidlo pauza. Možno Dan práve stlačil to svoje avlastne, Em, myslím, že by si to mala urobiť aj ty.“


  „Dať si pauzu od Dana?“ Emily sa vydesene posadila.


  „Nie. Od práce. Vezmi si pár týždňov voľna. Už nejaký čas nie si vo svojej koži.“


  „Viem,“ Emily sklonila hlavu, „prepáč.“


  Charlotte zdvihla Emily bradu prstom sdlhým upraveným nechtom. „Nemáš sa za čo ospravedlňovať. Prežila si veľa anikto to nevie lepšie ako ja, Em. Si najsilnejšia osoba, akú poznám, ale teraz sa musíš trochu starať aj sama oseba. My to zvládneme, vieš.“


  „Viem.“ Emily pocítila úľavu. „Myslela som na to isté, preto som plánovala dovolenku…“ Zatvorila oči, tá spomienka ju zabolela.


  „Em, ak všetko príliš analyzuješ, vidíš veci, ktoré tam nie sú.“


  „Hovoríš ako Dan. Vraj si to len predstavujem.“


  „Ak ti to povie viac ľudí…“ Charlotte nedokončila vetu, vstala avzala fľašu chardonnay. „Dáš si kávu?“


  „Áno,“ Emily prikývla, príliš unavená na to, aby sa hádala.


  „Môžeš tu prespať, ale Bryony je vhosťovskej izbe.“ Charlotte vložila kapsulu do kávovaru Nespresso. „Keď už otom hovoríme, myslíš si, že máš problémy smužmi, ale toto ťa rozosmeje…“


  Emily nepočúvala, stále premýšľala nad tým, či je Charlottino vysvetlenie pravdepodobné. „Naozaj si myslíš, že Dan je sChrisom?“


  „Určite.“ Charlotte roztrhla vrecúško shnedým cukrom.


  Emily vytiahla zteplákov telefón. „Zistíme to.“


  Charlotte sa obrátila sEmilinou kávou vruke, srozšírenými očami aso znepokojeným výrazom na tvári. „Em, komu voláš? Chrisovi?“


  „Nie, Danovi.“ Emily si pritisla telefón kuchu. Vtej chvíli sa zpohovky ozvalo zvonenie, tlmené, ale dôrazné. Emily aCharlotte upriamili pohľad na jedno miesto. Spod zamatových vankúšov sa niesla známa melódia.


  Emily medzi ne siahla avytiahla iPhone, úplne bežný až na jej meno ačíslo blikajúce na obrazovke.


  Danov telefón.


  Emily prebodla Charlotte pohľadom. Jej najlepšia priateľka sa na ňu pozrela asnažila sa vymyslieť vysvetlenie, ale ani ako majsterka vmanipulácii verejnou mienkou nemohla vtej chvíli nič vymyslieť. Pätnásť rokov priateľstva zrazu zmizlo lusknutím prstov. Emily sa lepšie zahľadela na Charlotte ajej výraz obete sa zmenil na výraz dravca.


  „Kde… je?“


  „Em, my sme…“


  „Kde je?“ Emily zdvihla pohľad asledovala LED svetlá zabudované do schodiska.


  „Em…“


  No Emily už trielila po schodoch. Hore sa rozbehla po chodbe avtrhla do Charlottinej spálne. Dan stuhol, zakryl svoju nahotu prikrývkou, akoby mohol nejako zmierniť tú hanbu. „Emily, bože, ja som ne…“


  Krv, ktorá hučala vEmiliných ušiach, prehlušila jeho ospravedlnenia, zatiaľ čo jej myseľ sa snažila spracovať túto odpornú zradu. Na nočnom stolíku stála poloprázdna fľaša šampanského adva poháre, zktorých jeden bol naplnený pomarančovým džúsom. Oblečenie, odhodené vprívale vášne, ležalo rozhádzané po podlahe. Emily spoznala spodnú bielizeň, ktorú pomáhala Charlotte vybrať. Ďalší mučivý detail, ktorý si bude pamätať až do konca života.


  Do nosa jej udrel zápach sexu. Pot, sekréty aCharlottin obľúbený parfum. Zrazu na ňu prišla nevoľnosť. Rukou si zakryla ústa atackajúc sa zamierila do kúpeľne, kde do záchodovej misy vyprázdnila obsah svojho žalúdka. Zvyšky jedla, ktoré zjedla skôr, keď ešte plánovala dovolenku sDanom – keď plánovala nový začiatok. Emily túžila po tej blaženej nevedomosti namiesto hroznej novej reality, ktorá teraz číhala vedľa vspálni. Utrela si ústa toaletným papierom, pozviechala sa zo zeme apotácala sa späť.


  Dan vstal anatiahol si slipy tak prudko, až sa roztrhli. Vo dverách sa objavila Charlotte, oniečo pokojnejšia, rozpoznateľnejšia verzia seba samej.


  Emily pokrútila hlavou. „Čo ste to urobili?“ Otázka smerovala na oboch.


  „Emily, je mi to ľúto.“ Dan poskakoval na jednej nohe anavliekal si úzke džínsy.


  „Povedal si, že som… že som paranoidná.“


  „Viem, prepáč. Nechcel som ti ublížiť.“


  „Doriti, toto sa mi asi sníva.“


  „Snažili sme sa ťa chrániť, Em,“ hlesla Charlotte.


  „Drž hubu. Pre mňa si mŕtva.“


  „Milujeme sa.“ Na Charlottiných perách sa objavil vzdorovitý úsmev, akoby to dávno túžila odhaliť.


  Emilin hnev vystriedala zúrivosť. Vrhla sa na Charlotte, chytila ju za krk apritisla ju koceľovému zábradliu na podeste.


  Keď sa Dan vrhol dopredu, aby zasiahol, zakopol osvoje džínsy asnepríjemným dunivým zvukom spadol dolu tvárou na mahagónovú podlahu.


  Charlotte omodrela tvár, oči jej vyliezli zjamiek, keď Emily zosilnila stisk. Emily cítila pod rukami jazylku. Stačilo pár sekúnd abola by Charlotte uškrtila. Ešte sekunda a…


  Vtom Bryony chytila Emily za cop apotiahla jej hlavu dozadu. Emily vrazila lakťom do Bryoninej lícnej kosti azhodila ju na drevenú podlahu. Charlotte lapala po dychu, ale Emily ešte neskončila azosilnila zovretie.


  „Emily, prestaň!“ zakričal Dan nosovým hlasom. Zo zlomeného nosa mu tiekla krv, snažil sa vyslobodiť zpokrútených džínsov. „Emily, preboha, ona je tehotná.“


  Emily uvoľnila zovretie. Charlotte sa zviezla na kolená, kašľala asnažila sa nadýchnuť.


  „Prosím, Emily, je tehotná.“ Dan sa vyslobodil zdžínsov adoplazil sa kCharlotte, aby ju chránil vlastným telom.


  „Nie, nie, to nie je možné,“ opakovala Emily, hoci vedela, že je to pravda. Zakolísala sa avhlave sa jej začali spájať jednotlivé kúsky skladačky. Pomarančový džús vpohári na šampanské. Charlottina nechuť piť alkohol vposlednom čase. Jej záchvaty nevoľnosti, ktoré pripisovala najnovšej detoxikačnej diéte. Akékoľvek klamstvá si Emily doteraz predstavovala, bol to iba slabý odvar. Na toto ju nič nemohlo pripraviť.


  „Dan, zavolaj políciu!“ zakričala Charlotte.


  „Charlotte, prosím,“ zatiahol.


  „Snažila sa ma zabiť, dočerta! Som tehotná. Chcem, aby ju zatkli.“


  No Emily už bola preč, potácala sa na vratkých nohách, minula Bryony skrčenú na schodisku. Otupená šokom zbehla po schodoch, no plný dopad jej agónie ju ešte nezasiahol.


  Zatiaľ.

  Emily rozšliape zvyšok ďalšej cigarety na rozbitej dlažbe ahnevá sa, že má topánky celé od blata. Zlá voľba obuvi do takéhoto počasia ana takúto príležitosť. Vzdychne, cíti sa nepríjemne. Klient, sktorým mala naplánované stretnutie vSoho House, ju sklamal. Niet sa čomu čudovať, keďže West End je ako tundra. No bolo by slušné, keby jej aspoň zavolal azrušil stretnutie. Ale kto by prijal rady voblasti PR od niekoho, kto nedokáže ochrániť ani vlastnú poškvrnenú povesť?


  Emily sa znova pozrie na hodinky. Odve minúty sedem. Napriek tomu, že neznáša meškanie, pri tejto schôdzke by rada urobila výnimku. Hľadí na nápis na mosadznej tabuľke vedľa čiernych dverí: Centrum podpory pre rozvedených. Radšej by si dala nejaký drink vsusednej krčme Nag’sHead. Vtejto chvíli by si dala hoci aj bielidlo. Vtakúto mrazivú noc by radšej mala pomáhať vútulku pre bezdomovcov, robiť niečo užitočné. Čo tu robím, preboha? pýta sa sama seba. Je tu kvôli neustálemu naliehaniu svojej sestry. Navyše Sara zaplatila za sedenia vopred, takže teraz sa kjej úzkosti pridáva aj pocit viny. Emily sleduje elegantne oblečený pár, ktorý kráča smerom kbudove kráľovskej opery. Raz ju Dan prekvapil vkancelárii vsmokingu sjej šatami, topánkami alístkami na Madam Butterfly. Keď sa objaví nával bolesti ahnevu, Emily si uvedomí, že takto nemôže pokračovať. Sara má pravdu, potrebuje pomoc. Ale najskôr si dodá odvahu alkoholom. Vstane akráča po zasnežených dlažbových kockách do krčmy.


  Keď si vychutnáva príjemné pálenie vodky, nadobudne nepríjemný pocit, že ju niekto sleduje. Na druhej strane baru sa odvráti nejaký muž, čo jej dá príležitosť pozrieť sa naňho lepšie. Je pekný, má ostré lícne kosti, plné pery, športovú postavu, sivé sako šité na mieru, ačo je dôležité, je dosť vysoký, keďže pri Emily sú všetci muži nižší. Odhadom má okolo meter osemdesiatpäť. Samozrejme, nechýba mu moderná briadka. Vzhľadom na homogénny trend vstarostlivosti ovzhľad máte väčšiu šancu stretnúť jednorožca ako hladko oholeného muža. Aj Dan si teraz nechal narásť bradu. Zistila to, keď podľahla ďalšiemu masochistickému nutkaniu apozrela sa na jeho Instagram.


  Muž vycítil jej pohľad alebo možno nazbieral odvahu. Pozrie jej do očí. Tmavohnedé dúhovky mu splývajú so zrenicami. Nepriehľadné anerozlúštiteľné oči ako oči žraloka. Usmieva sa, čím zmierňuje prísnosť, azdvihne na prípitok zvyšok svojho piva. Milý úsmev, ale od Dana má ďaleko. Je to kritérium, ktorým sa Emily sama bičuje. Dosť bolo výhovoriek. Emily položí prázdny pohár na barový pult, pekným úsmevom sa rozlúči smužom apotichu sa vytratí kdverám. Tak poďme na to.


  5

  CALUM


  Ozve sa bzučiak aotvoria sa čierne dvere. Calum si utrie pivo zhornej pery avyjde po pochmúrnych schodoch na prvé poschodie. Alkohol ho namiesto upokojenia len podnietil ku skepticizmu. Toto miesto mu odporučil kolega zpráce po tom, čo ho opustila manželka. Martin bol počas rozvodu vzlom stave, vhoršom ako Calum, takže dúfa, že toto bude mať nejaký zmysel. Navrchu schodiska sa zastaví pred dverami zdymového skla so zlatým nápisom: Centrum podpory pre rozvedených. Bol nervózny ešte pred svojou prvou „online schôdzkou“ minulý týždeň. Lenže anonymita hovoru cez Zoom je jedna vec avylievať si srdce pred skupinou cudzích ľudí je niečo úplne iné.


  Calum zavrie oči anadýchne sa, aby sa upokojil. „Do toho.“ Otvorí dvere avstúpi do bielej haly recepcie vyzdobenej rezanými kvetmi azenovými maľbami stromov akvetov. Po chlade vonku ho obklopí teplo ústredného kúrenia. Calum si vyzlečie kabát aj šál aprejde klesklému stolu, kde sedí recepčná sružovými lícami.


  „Máte dohodnuté stretnutie?“


  „Áno. Som Calum Greyson. Prišiel som na skupinové poradenstvo pre rozvedených.“


  Žena začne klopkať karmínovými nechtami po klávesnici ajej úsmev zmizne. „Obávam sa, že vaše stretnutie sa už začalo.“


  „Ospravedlňujem sa, meškalo metro. Je vtom nejaký problém?“ spýta sa amodlí sa, aby bol.


  „Malcolm prísne zakazuje rušiť sedenie, ktoré sa už začalo, ale keďže ste tu prvýkrát, hádam to bude vporiadku. Miestnosť 2B na konci chodby.“


  Hádam? pomyslí si Calum astisne chrómovú kľučku dverí miestnosti 2B. Keď nazrie za ne, privíta ho obviňujúce ticho rôznorodej skupiny sediacej vkruhu na rozdielnych stoličkách.


  Malcolm Lindsay sa otočí ako rozrušená vdova na súdnom konaní. Calum ho spoznáva zúvodného online sedenia, hoci vtedy pôsobil prístupnejšie. Malcolm sa pozerá cez okuliare so šarlátovým rámom. Je to jediný farebný ústupok vjeho jednofarebnom outfite. Suhladenými vlasmi, so šedivými spánkami, včiernom roláku, nohaviciach akožených topánkach pôsobí ako architekt.


  „Prepáčte. Mal som problém vmetre.“ Calum sa vnútorne zachveje pri otrepanej výhovorke každého meškajúceho Londýnčana.


  „Sadnite si.“ Malcolm obviňujúco kývne na prázdnu citrónovožltú stoličku.


  Calum sa cíti ponížene, ako keď potrestal svojho nezbedného labradora Princea. Jeho bývalá manželka Bex mu ho však vzala po rozvode spolu so všetkým ostatným, čo mal rád. Zavesí si kabát na preplnený vešiak azahanbený kráča ksvojej vhodne sfarbenej stoličke, lebo on sám sa cíti ako citrón.


  Vyšle kprítomným ospravedlňujúci úsmev. Najskôr sa usmeje na elegantnú brunetku, ktorá ho však ignoruje. Vďaka extravagantnému vkusu aj čuchu svojej exmanželky Calum vycíti peniaze, len čo sú nablízku. Zo ženinej kabelky, topánok ašperkov je zrejmé, že ich má dosť.


  Jej vystretý chrbát apovýšenecká ľahostajnosť ho len utvrdia vtomto dojme. Má napnutú pleť na tvári, čo je pravdepodobne výsledkom botoxu aplastických operácií svetovej úrovne. Preto je ťažké odhadnúť jej vek, ktorý sa môže pohybovať vrozmedzí tridsať až päťdesiat rokov.


  Vedľa nej sedí chudý muž srúškom proti kovidu. Možno je zraniteľný, pomyslí si Calum. No určite vyniká jeho zmysel pre módu, lebo má na sebe voľné fialové tričko snápisom Currys, ktoré pripomína klaunovský kostým. Má okolo tridsiatky, meria asi stoosemdesiat centimetrov, ale je chudý, preto vyzerá vyšší. Nervózne sa pohráva sprstami včiernych rukaviciach. Husté vlasy mu padajú do čela nad okuliarmi à la John Lennon. Hrubé sklá mu zväčšujú lesklé oči stmavými kruhmi pod nimi avyhýba sa očnému kontaktu.


  Naopak, mohutný chlapík vedľa neho sústredene hľadí pred seba ahodnotí Caluma ľadovomodrým pohľadom. Má nakrátko ostrihané vlasy ačiernu bradu sbielymi pásmi ako hranostaj. Calum má pocit, akoby súťažil vcivení so samotným diablom. Muž vyzerá asi na päťdesiat rokov. Nie je vyšší ako chlapík vtričku Currys, ale je dvakrát širší aprekrížené svalnaté ruky má potetované. Aj Calum chodí do posilňovne, vposlednom roku si tam často ventiloval agresiu. Lenže tento chlapík vyzerá, ako keby vposilňovni doslova žil, ajeho správanie by nemohlo pôsobiť agresívnejšie, ani keby mal na čele vytetované „Vypadnite“.


  Calum radšej odvráti pohľad avšimne si príjemný úsmev ženy sneónovo ružovými vlasmi. Má asi tridsať rokov, centimetrovú vrstvu mejkapu na tvári azvýstrihu topu sa jej tlačia objemné prsia. Vyzerá, že je pripravená vyraziť na lov po magalufských baroch pre nezadaných.


  Potom si Calum všimne tú peknú ženu zkrčmy, ktorá sedí vedľa nej. Skôr ako stihne vyjadriť prekvapenie, žena naoko prísne pokrúti hlavou. Calum dúfa, že žartuje.


  „Máme také pravidlo, že do začatého sedenia už nevstupujeme. Vbudúcnosti by som chcel všetkých požiadať, aby to rešpektovali.“ Malcolm sa zamračí na Caluma, potom na ženu, ktorá Calumovi padla do oka vkrčme.


  Calum sa usmeje arovnako naoko prísne pokrúti hlavou, na čo mu žena odpovie sprisahaneckým úsmevom. Pod priaznivým osvetlením vkrčme, po pohári piva awhisky Jameson mu pripadala úžasná. Teraz vnormálnom svetle stropných svietidiel mu pripadá priam opojná. Jej krása má zvodný prerafaelitský podtón, éterický, ale zároveň impozantný. Calum momentálne nehľadá nový vzťah adonedávna si každý deň trhal srdce ako Prometeus, takže pochybuje, že niekedy ho bude hľadať. Anavyše, bez ohľadu na svoje zranené ego, vie, že tá žena nie je jeho liga. Je preňho záhadou, ako sa niekto ako ona mohol ocitnúť práve tu. Tá myšlienka ho zároveň teší aj znepokojuje.


  „Pre tých, ktorí prišli neskôr, začnem od začiatku. Volám sa Malcolm Lindsay. Som akreditovaný rozvodový poradca, kvalifikovaný psychoterapeut, uznávaný autor abývalý trestný právnik sdvadsaťročnou praxou. Po veľkom osobnom boji, keď som sa rozišiel so svojím partnerom, som sa rozhodol pomáhať aj iným prekonať bolesť atraumu zrozchodu či rozvodu. Vyškolil som sa azaložil centrum. Vpriebehu piatich rokov môj program pomohol stovkám klientov prekonať úskalia rozvodu aznovu nájsť šťastie asilu.“ Malcolm sa na chvíľu odmlčí, akoby čakal na potlesk.


  „Smrť milovanej osoby je určite najväčšou stratou, ale smútok zbolestného rozchodu môže byť hneď na druhom mieste. Emocionálna reakcia je veľmi podobná, ale vniektorých ohľadoch môže byť ešte horšia. Žiaľ zrozchodu nemá takú emocionálnu podporu ako smútok zo smrti, keď sa priatelia arodina zomknú aponúkajú útechu aj súcit. Napriek tomu, že sa vyrovnávate so stratou partnera, je stále prítomný – počas právnych sporov pri rozvode, aak máte deti, partneri sú naďalej viazaní spoločnou rodičovskou zodpovednosťou.“


  To už dávno viem, pomyslí si Calum.


  „Ak sa to nevyrieši, žiaľ zkonca vzťahu sa môže vyvinúť do komplikovaného alebo patologického smútku, ktorý sa podobá na posttraumatickú stresovú poruchu alebo PTSD avyvoláva zvýšenú úzkosť, nespavosť, ťažkosti so sústredením sa anekontrolovateľný hnev.“


  Jasné, odškrtáva si Calum.


  „Ale uisťujem vás, že aj na konci tohto tunela je svetlo.“ Malcolm búrlivo gestikuluje rukami. „Môj program má desať bodov aukážem vám stratégie, ako znovu nadobudnúť emocionálnu rovnováhu, aby ste mohli ísť ďalej aznovu si vybudovať život, po akom túžite.“


  Kým Malcolm pokračuje vo svojom monológu, Calum hľadí na známy obraz na stene za sebou. Hieronymus Bosch: Záhrada pozemských rozkoší. Ten istý obraz visí vjeho pracovni. Alebo skôr visel, uvedomí si. Teraz zdobí stenu kuchyne vjeho prázdnom jednoizbovom byte. Bex ho nenávidela, ale to bolo pochopiteľné. Obraz hovorí onebezpečenstvách pokušenia, ktoré vyvrcholia večnými mukami vpekle. Oko za oko, zub za zub. Za každý hriech musí prísť primeraný trest. Zaujímavý doplnok kupokojujúcim obrazom kvetov zdobiacim steny, ale je to výstižná metafora rozvodu, pripúšťa si vduchu Calum, vzhľadom na deväť kruhov pekla, ktoré pretrpel od svojich pozemských démonov – Bex ajej nového manžela Matta, toho hajzla. Calum sa opäť započúva do Malcolmovho monológu, ktorý je vplnom prúde, ale dúfa, že sa čoskoro skončí.


  „Naše stretnutia ponúkajú pozitívne prostredie bez odsudzovania. Na základe skúseností arozprávania ostatných si uvedomíte, že vtom nie ste sami, abudete schopní dívať sa na vlastnú situáciu znadhľadu. Predtým ako začneme, vás musím informovať, že naše stretnutia sa digitálne nahrávajú na video, ale môžem vás uistiť, že sú úplne dôverné.“ Keď Malcolm konečne dokončí svoj úvodný monológ, ukáže na kanvicu sčajom akávou, ktoré stoja na pulte. „Prosím, obslúžte sa, kým začneme.“


  Najprv sa nikto nepohne, až kým sa žena zkrčmy nevztýči do svojej plnej výšky. Calum zíza na jej dlhé nohy, keď kráča kpultu analeje si kávu smliekom. Ďalej je na rade botoxová brunetka, ktorá si vyberie fľašu vody Evian. Žena sružovými vlasmi si dá čaj smliekom atromi vrecúškami cukru. Nervózny chudý muž zostáva sedieť ana chvíľu si zloží rúško, aby sa napil zo svojej dvojlitrovej fľaše koly. Veľký muž tiež zostáva sedieť, ľadovými očami si prezerá ostatných. Káva by bodla, pomyslí si Calum, ale po pive má močový mechúr napnutý ako bubon aMalcolm by určite neocenil, keby sa znova vzdialil.


  Keď sa všetci vrátia na svoje miesto, Malcolm si na kolená položí kožený zápisník. „Začneme tým, že sa každý zvás krátko predstaví. Kto ste, vakej fáze rozchodu alebo rozvodu sa nachádzate ačo očakávate od našich spoločných sedení.“ Vkruhu zavládne také zdesenie, ako keby mníšky mali hrať fľašu. Malcolm otvorí zlaté plniace pero akývne hlavou na Caluma. „Calum, čo keby ste začali?“


  Typické, pomyslí si Calum anapäto vstane. Šanca jedna kšiestim aon to zase schytal.


  „Nemusíte vstávať, Calum. Toto nie je stretnutie Anonymných alkoholikov.“


  Skupina sa nervózne zasmeje, Calum sa posadí acíti, ako sa červená.


  „Je prirodzené, že ste na prvom stretnutí nervózny, Calum. Skúste si predstaviť, že ste medzi priateľmi.“


  Calum pozrie na svojich odmeraných spolusediacich. Priatelia? „Som Calum. Pracujem vpersonálnej agentúre. Asom… bol som… ženatý osem rokov. Mám šesťročnú dcéru Bellu, ktorá ma ako jediná držala posledný rok nad vodou… prepáčte.“ Calum sa odmlčí, vystrašený vlastnými emóciami. Zhlboka sa nadýchne auprie lesklé oči na Boschov obraz nad Malcolmovou hlavou. Prvá časť triptychu. Rajská záhrada, utópia, ešte predtým, ako sa všetko pokazilo.


  „Neponáhľajte sa, Calum. Počínate si dobre.“


  Je to ešte ťažšie, ako si Calum predstavoval, kiežby radšej zostal vkrčme. Keď prišla búrka vpodobe Bexinej aféry ašok zjej odchodu, dookola otom všetkým hovoril. Až kým od svojich priateľov, kolegov či rodiny nevytiahol všetku sústrasť asúcit. Teraz, medzi týmito cudzími ľuďmi, je to posledná vec, oktorej chce hovoriť.


  „Definitívny rozsudok orozvode mi prišiel pred tromi mesiacmi.“ Calum hovorí rýchlejšie, aby to mal čo najskôr za sebou. „Moja chamtivá manželka – pardon… bývalá manželka – sa už stihla vydať za toho darebáka, sktorým ma za chrbtom podvádzala.“


  „Aký je váš cieľ, Calum?“ spýta sa Malcolm pokojným terapeutickým hlasom.


  „Čo chcem?“ Calum si uvedomí, že zatína päste, auvoľní prsty. „Chcem prekonať ten pocit neustáleho hnevu. Najmä keď vidím svoju dcéru.“


  „Ďakujem, že ste sa snami podelili osvoju skúsenosť, Calum.“


  Calum rozpačito prikývne autrie si slzy. Jeho susedka sa na neho chápavo usmeje.


  „Som Rachel.“ Elegantná brunetka má taký prízvuk, aký sa dnes používa len vhistorických drámach. „Som realitná developerka, podnikateľka afilmová producentka. Mám dcéru Florence, ktorá má trinásť rokov. Posledných osemnásť mesiacov prežívam pekelný rozvod – ,vďaka‘ svojmu narcistickému manželovi, ktorý ničí život mne aj mojej dcére. Neskončí sa to, pokiaľ nebudem súhlasiť sjeho hlúpymi finančnými požiadavkami, čo sa nikdy nestane, kým budem dýchať.“ Rachel si zkašmírového svetra odstráni neviditeľnú smietku aoprie sa na stoličke.


  „Čo chcete dosiahnuť tu, Rachel?“


  Na jej botoxovej tvári sa zračí podráždenie. „Nejde oto, čo chcem, ale čo potrebujem. Dôvod, oktorom som vás informovala počas našej prvej súkromnej konzultácie.“


  „Tento proces funguje len vtedy, ak otvorene vyjadrujeme svoje emócie aopisujeme situácie ako pred sebou, tak pred ostatnými. Prosím, Rachel, povedzte nám všetkým, prečo ste tu.“


  „Som tu kvôli svojmu podmienečnému trestu.“


  „Čo ste urobili?“ opýta sa žena sružovými vlasmi sírskym prízvukom.


  Rachel na ňu vyčítavo zazrie. Tá žena je buď veľmi hrubá, alebo len netrpezlivá, aby sa dozvedela pikantné detaily. Pozorne však počúva aj zvyšok skupiny vrátane Caluma.


  „Obťažovanie,“ hovorí Rachel anahradí rozčarovanie vzdorom. „Bolo to pár telefonátov. Môj manžel Jack to prehnal azneužil. Okrem iných hanebných činností je aj rozvodový právnik.“


  „Zasraní právnici! Všetci sú ako supy,“ ozve sa urastený chlap sglasgowským prízvukom atakým hlbokým hlasom, že znie ako ozvena zkrypty. „Bez urážky,“ kývne Malcolmovi, že tak hanlivo označil jeho bývalé povolanie.


  „Neberiem to osobne.“ Malcolm však úsmevom nedokáže zakryť podráždenie. „Keďže sa to podobá na vašu osobnú motiváciu, mohli by ste pokračovať vy, Steve?“


  Steve stuhne, žily na spánkoch mu vystúpia. Calum si všimne tenkú bielu jazvu od spánku po líniu vlasov, ktorá ešte umocňuje jeho zlovestný výraz.


  „Som Steve Fallon. Slúžil som vbritskej armáde dvadsaťjeden rokov avmetropolitnej polícii trinásť. Som ženatý dvadsaťtri rokov amám trinásťročné dvojčatá Molly aDaisy.“


  „Vakej fáze rozchodu sa práve nachádzate, Steve?“


  Steve zatne zarastenú čeľusť. Zovrie ruky ešte pevnejšie, čím zdeformuje keltské tetovanie. Na mohutnom pravom bicepse, nad dýkou prebodávajúcou krvácajúce srdce, má napísané slovo Dìoghaltas. Na ľavej strane, prebodnuté pazúrmi azobákom orla, je slovo Ceartas. Calum si vduchu poznamená, že si ich po sedení vyhľadá na Googli.


  „Nie je to môj rozchod,“ zahundre Steve, „bol to nápad mojej ženy. Chce niečo vyriešiť. Vraj si potrebuje oddýchnuť. Orozvode zatiaľ nie je reč.“


  „Ako dlho ste od seba?“ Malcolm si zapisuje poznámky do zošita, čo Steva ešte viac rozčuľuje.


  „Deväť mesiacov.“


  „Po takom dlhom odlúčení je rozvod dosť reálny, nie, Steve?“


  Steve pokrúti hlavou. „Mňa so Sue sa to netýka. Urobila to už predtým. Pred rokmi, keď som bol na misii vAfganistane. Manželky vojakov, viete… cítia sa… osamelé.“


  „Vaša manželka mala pomer aj predtým?“


  Stevove ľadové oči sa zúžia na štrbiny. Oči vojaka. Oči zabijaka. „Bolo to dávno. Ja… my sme to vtedy prekonali aprekonáme to aj teraz.“


  „Vyhýbanie sa apopieranie sú bežné stratégie na zvládanie rozpadnutých vzťahov. Najmä umužov. Ale kým neprijmete realitu trvalého odlúčenia či rozvodu, nemôžete pokračovať vo svojom živote. Nemôžeme preskočiť emocionálne fázy, Steve. Musíme sa im postaviť, aj keď sú bolestivé.“


  „Ničomu sa nevyhýbam. Len poznám svoju ženu, jasné?“


  „Povedzte nám, prečo ste tu, Steve?“


  „Pretože sudca vo svojej nekonečnej senilite usúdil, že to prispeje kmojej slobode,“ Steve žmurkne na Rachel, „podobne ako vo vašom prípade.“


  „Za obťažovanie?“ zvedavo sa opýta žena zkrčmy.


  Steve pokrúti hlavou. „Šiel som sa porozprávať smanželkiným…“ zaváha apremýšľa, aby našiel správne slovo, „kamarátom. Nakoniec za mňa prehovorili päste.“


  Calum sa pozrie na Stevove kladivové päste aje mu ľúto toho, kto ich pocítil na vlastnej koži.


  „Možno som toho hajzla mal jednoducho zabiť.“


  „Ateraz by ste sedeli vo väzení, Steve, aprišli by ste aj ozvyšok života,“ hovorí Malcolm.


  Steve pokrčí plecami. „Ľudské činy majú dôsledky. Alebo by mali mať.“


  „Ak existuje niečo, čo bráni človeku vtom, aby išiel ďalej, je to jeho neschopnosť zmieriť sa shnevom aso zášťou, ktoré cíti ksvojmu bývalému partnerovi.“


  „Takže sa len skloníme anecháme si skákať po hlave, zatiaľ čo oni odídu bez trestu?“ nedá sa Steve.


  Malcolm sa nadýchne, kým odpovie. „Viem, že hnev predstavuje silné rozptýlenie od vyrovnávania sa semóciami. Platí to aj pre vás. Ažiarlivosť je jedným znajintenzívnejších pocitov, ktoré vyplývajú zťažkého rozchodu. Ste pobúrený svojou bolesťou, takže chcete ublížiť svojej bývalej. Je to prirodzená reakcia, ale…“ zloží si okuliare, aby pôsobil vážnejšie, „ak tieto pocity budete vsebe živiť, zavedú vás na cestu, po ktorej nechcete ísť, ačím ďalej po nej pôjdete, tým viac začnete strácať sám seba.“ Malcolm si znova nasadí okuliare. „Presne ako Shakespearov Othello. Ak dovolíte, aby ten toxický hlas ovládol váš rozum – ten zákerný, šepkajúci Jago, ktorý je vkaždom znás –, stanete sa zloduchom vo vlastnom príbehu.“ Sotcovským úsmevom pokynie červenolícej Írke. „Ciara, ste na rade.“


  „Som Ciara Devaneyová. Pochádzam zCorku, ale vLondýne žijem už celú večnosť. Prišla som sem po tom, čo som skončila štúdium na Dublinskej univerzite, spolu sJimom, mojím ČBM.“ Ciara sa rozhliada okolo seba, ale vidí len zmätené výrazy. „Teda, Čoskoro Bývalým Manželom. Tak či onak, zoznámili sme sa na univerzite, kde som študovala environmentálne zdravie. Jim ­študoval fotografiu na Griffith College, ale nemyslím si, že sa to tak vtedy volalo. Boli sme manželmi dvanásť rokov amáme dve milé deti: Stephanie má jedenásť rokov aPatrick deväť. Teda väčšinou sú milé. Steph je trochu, viete… dosť skoro vstúpila do puberty… chýba jej otec avylieva si to na mne. Akoby to bola moja vina.“


  „Skúsme sa zatiaľ držať skrátenej verzie, prosím, Ciara,“ preruší ju Malcolm aCalumovi sa uľaví. „Môžete nám povedať, vakej fáze rozchodu sa nachádzate?“


  „Áno, prepáčte, občas sa trochu rozrozprávam.“ Ciara sa chrapľavo zasmeje ako fajčiarka, zdychu jej cítiť tabak. „Proste mi povedzte, aby som sklapla.“


  Múdra rada, pomyslí si Calum.


  „Všetko bolo skvelé, boli sme šťastná rodina, až kým Jim neutiekol snejakou modelkou, ktorú spoznal na fotení. Je opolovicu mladšia ako on, tá zasraná vychudnutá kurva. Je to hrubá nadávka, no ačo? Nemyslel ani na mňa, ani na deti. Jediné, na čo myslel, bol jeho vták. Mala som to však predvídať. Zrazu začal chodiť do posilňovne, prestal fajčiť apiť, obliekal sa ako tínedžer aviedol poondiate vegánske reči. Kedysi bol veselý atak. Boli sme spolu takí šťastní…“


  „Ciara, len podstatné body, prosím.“


  „Áno, správne, no, sme odlúčení už rok arozvod sa stále vlečie.“


  „Prečo je rozvod taký ťažký, Ciara?“


  „Ak mám byť úprimná, trochu som sa zasekla.“ Keď Malcolm zdvihne obočie, pokračuje: „Prečo by som mu to mala uľahčovať? Aby mohol odísť stou svojou malou kurvou? Je opolovicu mladšia ako on. Klasická kríza stredného veku, ale on si myslí, že je zamilovaný. Nemohol si radšej kúpiť športové auto?“


  Malcolm sa pozrie cez okuliare apreruší Ciaru.


  „Nevieme sa dohodnúť na výživnom, pláne starostlivosti odeti, návštevách – vlastne na ničom, aby som bola úprimná. Skúsili sme mediátora, ale ani to nepomohlo. Mediátor nás musel vjednom momente od seba odtrhnúť.“


  „Vaša stratégia zvládania situácie je až príliš bežná, Ciara. Tým, že rozvod odďaľujete, podvedome vsebe udržiavate svoj minulý vzťah abránite si vtom, aby ste prijali budúcnosť.“


  „Áno, no on chce predať náš dom. Aurčite mu nepomôžem vyhodiť naše deti na ulicu, aby si mohol kúpiť luxusné hniezdočko stou vychudnutou pobehlicou. Bývajú spolu vjeho fotografickom ateliéri. Je opolovicu mladšia ako on, tá chudá kurva.“


  „Čo chcete dosiahnuť na našich spoločných sedeniach, Ciara?“


  Ciara vzdychne. „Potrebujem pomoc, aby som to zvládla… aby som mohla ísť ďalej.“


  Malcolm sa usmeje. „To je veľmi úprimný apozitívny postoj, Ciara. Snažte sa na to nezabúdať.“


  „Áno, nechcem, aby si ten hajzel myslel, že vyhral.“


  Malcolm udrží úsmev aobráti sa kchudému mužovi. „Talbot, ste na rade, prosím.“


  „Bol by som radšej, keby ste ma oslovovali doktor Vilmaz.“


  Doktor? Calum je zmätený. Vuniforme zobchodu selektronikou Currys?


  „Rád vytváram počas našich spoločných sedení atmosféru intimity aúprimnosti, takže ak sa môžeme oslovovať krstnými menami, budem rád. Takže Talbot?“


  Pred odpoveďou sa na chvíľu zamyslí, akoby analyzoval situáciu. „Volám sa doktor Talbot Vilmaz, ale všetci ma môžete volať Tal.“


  Sme poctení, pomyslí si Calum apotvrdí si pôvodný čudný prvý dojem ztohto chlapa.


  „Ak to niekoho zaujíma, Tal má doktorát zmatematiky,“ ozve sa Malcolm.


  „Vlastne mám doktorát zmatematiky zOxfordu. Narodil som sa vtureckej Ankare, do Londýna som prišiel vroku 1992, keď som mal dva roky, tri mesiace apätnásť dní. Bol som ženatý so Simone amám syna Lukasa, ktorý bude mať vsobotu štyri roky.“ Talovi hrdo žiaria oči. „Kúpil som mu špeciálny darček.“


  „Ako dlho ste boli so Simone manželmi, Tal?“


  „Štyri roky atristopäťdesiatštyri dní.“


  Akoby na tom záležalo, pomyslí si Calum.


  „Pracujete spočítačmi, Tal? VCurrys,“ Malcolm ukáže na jeho uniformu.


  Talov výraz potemnie, prstami vrukaviciach si pošúcha tričko. „Je to len dočasná pozícia. Bol som hlavným kvantitatívnym analytikom vspoločnosti Carter and Hedges.“ Sklamaný prázdnymi výrazmi okolo seba dodá: „Vspráve S&P Global Market Intelli­gence je na šiestom mieste medzi stovkou najväčších bánk na svete.“


  „Môžem sa spýtať, prečo ste odišli zbanky, Tal?“


  „Otom nechcem hovoriť. Zmeňme tému.“


  „Dobre, Tal. Ako dlho ste rozvedený?“


  „Štyri mesiace ašestnásť dní.“


  „Ačo si sľubujete od týchto sedení, Tal?“


  Tal skloní hlavu ahľadí si na ošúchané topánky.


  „Prečo ste tu, Tal?“


  „Zmeňme tému.“


  „Ste tu, lebo váš kognitívno-behaviorálny terapeut navrhol, že by to mohlo pomôcť vášmu transakčnému rozvoju aopätovnému začleneniu do života vtejto prechodnej fáze. Je to tak, Tal?“


  „Nechcem otom hovoriť. Zmeňme tému.“ Jeho obľúbená fráza.


  „Náš úspech vtomto procese, Tal, závisí od vašej úprimnosti, transparentnosti adôvery.“ Malcolm prebehne očami po skupine. „Všetci ste boli počas úvodnej schôdzky informovaní, že nebudeme mať pred sebou žiadne tajomstvá.“


  „Že nebudeme mať pred sebou žiadne tajomstvá,“ zopakuje Tal ako papagáj. Jeho opakovanie upúta pozornosť všetkých vrátane Caluma.


  „Tal má poruchu autistického spektra,“ vysvetlí Malcolm. „Jeho opakovanie alebo echolália sa prejavuje, keď niečo nie je vporiadku alebo keď je vystresovaný.“


  Tal sa zamračí. „Tento termín sa mi nepáči. Slovo porucha má negatívne konotácie aja mám IQ 178.“


  „Ktorý termín by ste uprednostnili, Tal?“


  „Radšej by som otom vôbec nehovoril, ale ak trváte na tom, aby som označil svoj stav, mám extrémne vysoko funkčnú formu autizmu nazývanú Aspergerov syndróm.“ Tal vyskočí na nohy. „Potrebujem ísť na toaletu.“


  „Samozrejme, Tal. Na chodbe, druhé dvere vpravo.“


  Keď Tal zamieri kdverám, Calum si uvedomí, že má šancu tiež požiadať oprestávku na toaletu, avstane.


  „Ateraz, vneposlednom rade, si môžeme vypočuť aj vás, Emily?“


  Zvedavosť potlačí potrebu ísť na toaletu aCalum sa znova posadí na stoličku.


  Emily hľadí na zvyšky svojej kávy. „Som Emily. Ešte nedávno som mala dokonalého manžela, úspešný biznis, krásny dom, úžasný život. Teraz je všetko preč.“


  „Minulé vzťahy sa cez ružové okuliare retrospekcie zdajú dokonalé, Emily. Ale je dôležité vidieť aj negatíva. Kedy ste sa rozviedli?“


  „Presne pred rokom vtento deň. Čo znamená, že dnes mám výročie.“


  „Emily, prečo aj po dlhom období odlúčenia stále nosíte obrúčku?“


  Emily zdvihne oči od obrúčky aprebehne pohľadom po prítomných. Aj Talov, Stevov, Ciarin aCalumov prst zdobí lesklá obrúčka. Jedine Rachelin prst nie je ozdobený šperkom. „Asi starý zvyk. Tak ako väčšina znás, zdá sa, mám problém suzavretím minulosti.“


  Calum pozrie na svoju platinovú obrúčku auvedomí si, aký zvláštny je život po rozvode.


  „Preto ste tu, Emily? Aby ste uzavreli kapitolu?“


  Emily zdvihne hlavu avnefritových dúhovkách sa jej zaleskne. „Chcem len späť svoj život.“


  6

  „Takže má sklony knásiliu.“ Detektív Hughes popíja svoju kávu zo Starbucksu za mojím chrbtom.


  Cítim zjeho dychu vôňu karamelového latte avidím fialové kapiláry po nadmernej konzumácii whisky, ktoré mu kvitnú na tvári. Sbielymi vlasmi atvárou ako pokrčená bielizeň vyzerá odesať rokov starší, ale má iba päťdesiattri rokov. Mŕtvymi očami, vktorých už dávno zhasla iskra, mi cez plece pozrie na obrazovku počítača. „Nie celkom. Svedkovia stiahli svoje výpovede.“


  Za nami stojí polovica môjho tímu asleduje záznam zvýsluchu. Mužská polovica, ako keby to bolo finále majstrovstiev sveta vAnglicku. Výsluchy podozrivých, ktorí sú takí atraktívni ako Emily Hunterová, sú rovnako vzácne ako pozorovanie le­oparda snežného, ale rovnako vzácne sú aj vyšetrovania sériových vrážd. Môj osobný mobilný telefón zavibruje pod zložkou na stole. Zdvihnem papiere, aby som sa pozrela, azamračím sa, keď vidím, že volá Bruce, môj manžel.


  „Chcete to dvihnúť?“


  „Nie, je to súkromný hovor.“ Vložím si červený iPhone (odlišný od môjho čierneho pracovného telefónu) do vrecka saka. „Chcem sa vrátiť k výsluchu. Sean, môžete vyhľadať pôvodné výpovede svedkov?“


  „Nicholls si odskočil,“ hovorí Hughes.


  „Pravdepodobne si honí vtáka.“ Spoznávam sarkastický tón detektíva Pata Krugera. Jeho uhladená reč zo súkromnej školy je rovnako charakteristická ako nadmerné používanie kolínskej. Hubris for Men. Pri našej práci je nevyhnutnou podmienkou zmysel pre humor, najmä na oddelení vrážd azávažných zločinov, ale nie som fanúšičkou Krugerovho humoru na spôsob komédií zo začiatku tohto tisícročia.


  „Dobre, vrátime sa kpráci.“ Hughes sa mračí, tím sa rozchádza. „Ale to dokazuje, že má sklon knásiliu.“


  „Ak by ste pristihli svojho manžela vposteli so svojou najlepšou priateľkou apotom zistili, že čaká dieťa, ktoré ste vy nikdy nemohli mať, ovládli by ste sa?“


  „Možno je deň vskutočnosti noc, Hawkesová, ale ani vy nemôžete poprieť, že mala motív.“


  „To nepopieram. Všetci majú motív. Hlavne ten najstarší zo všetkých.“


7

  TAL

15. marec





Vmiestnosti pre zamestnancov Tal obdivuje narodeninový darček pre svojho syna Lukasa. Červený bicykel, opretý oautomat. Pod žiarivkami sa lesknú leštený chróm atovárenský čerstvý lak. Stál viac ako jeho týždenný plat. Toľko si zarobil za hodinu vo svojej bývalej práci vbanke, pomyslí si aopäť si nasadí rúško proti kovidu. Jeho súčasná pozícia vobchode selektronikou Currys je pod jeho úroveň. Ale po rozvode aemocionálnom zrútení, ako sa vyjadril psychológ banky, „nemá mechanizmy potrebné na zvládanie vysokého tlaku vprostredí obchodného bankovníctva“.





„Pane, sem nemôžete ísť sbicyklom.“




„Čo tu robíš?“ spýta sa Simone.

